50.000 i Pride-paraden – men Støre stjal showet
Pride-paraden går fra Grøndlandsleiret til Spikersuppa i Oslo. To som hadde tatt på seg danskeskoene er Arbederpartileder Jonas Garh Støre og partikamerat og leder for Oslos byråd Raymond Johansen. Med roser, store røde dusker og jevnlig tilførsel av vann trippet de rundt Oslos gater til latter og applaus fra tilskuere. – Det er en kjempefeiring og en kjempefest. Og denne byen kan feste, se på alle smilene, sier Støre lett andpusten. Arbeiderpartiet stilte med egen flåte og høy musikk. Støre ga «den gode musikken» skylda for dansetrinnene. – Hvem danser du for? – Det er for hele byen. Alle som er ute og viser glede og markerer at mangfold er bra. – Hvem er best av deg og Raymond, da? – Raymond er best, mener Støre. – Vi er ganske jevne, men jeg har litt mer salsa her, sier Johansen og slenger armene i været mens han usjenert vrikker på hoftene. – Litt mer rumpevrikking!I år meldte 168 grupper og organisasjoner seg på paraden, både med flåter og som gående. Blant de påmeldte var forsvaret, politiske partier, Gay på landet, Harm og Hegseth og Den norske bamseklubben. Bamseklubben fyller 20 år i år, og har i år som tidligere år bidratt med en stor og festlig flåte. Fikk du med deg? VGs Pride-spesial: Ni homofile snakker ut om usikkerheten og stoltheten Gatene er fylt med festglade mennesker med fargerike klær, lær og glitter. Flere har skilt med historiske slagord brukt i pride-markeringer på 70-tallet. – Det er jo veldig vanskelig å estimere store folkemesser, oppslutningen og oppmerksomheten har vært stor, sier festivalsjef Fredrik Dreyer til VG. Se flere bilder fra paraden i billedgalleriet under: I 2018 samlet paraden omkring 45.000 deltagere og 250.000 tilskuere, som satte rekord for Pride i Oslo. Men Dreyer vil ikke spekulere på nye rekorder i år. – Tallet er ikke det viktigste, det er deltagehttps://twitter.com/HRSSorNorge/status/1142484672221470720lsen og at ting går bra for seg. At folk får markere, protestere og feire, sier han.Tidligere denne måneden ba politiet homohile om unnskyldning for den urett og trakassering mange ble utsatt for. Lørdag var de tungt til stede i paraden – ikke bare for vakthold, men også for å feire. – Det er viktig å være til stede både for publikumet og våre ansatte. Ett politi for alle, demokratiet kommer ikke av seg selv, sier visepolitimester i Oslo Johan Fredriksen. Statsminister Erna Solberg (H) gikk i fronten av paraden tidlig lørdag. – Jeg føler det er viktig å være med og feire kjærligheten og feire at folk kan få leve de livene de selv ønsker, sa statsministeren. Kulturminister Trine Skei Grande, stortingsrepresentant Une Bastholm (MDG) og byråd for miljø og samferdsel i Oslo Lan Marie Ngyen Berg gikk også i paraden for å feire mangfold og kjærligheten. VGs egne Vegard Harm og Morten Hegseth stilte med egen flåte i paraden. Det er første gang Vegard deltar i Pride. Se video fra flåten under:I år er tema for Pride historie. Det er 50 år siden politiet stormet den skeive baren Stonewall på Manhattan i New York. LHBTI-personer tok ut til gatene i en rekke opprør mot politivold i New York. I dag blir opprøret ansett som den viktigste hendelsen som for dagens skeive bevegelse. I Norge fant den første Pride-markering fant sted i 1974 og hvert år siden 1982. – Vi har fokus på alle som har gått foran, men også historien som skrives nå, sier festivalsjef Dreyer. I Norge har LHBTI – miljøet vunnet flere store kamper siden Stonewall: 1977 – homoseksualitet er ikke lenger en diagnose i Norge. 1993 – partnerskapsloven blir vedtatt. 2008 – den nye ekteskapsloven gir like rettigheter. 2014 – diskrimineringsvern mot LHBT-personer. 2016 – ny lov om endring av juridisk kjønn. (Kilde: FRI – Foreningen for kjønns- og seksualmangfold)
50.000 mennesker utgjorde lørdag den største Pride-paraden i Oslo noensinne. Samtidig sto 275.000 tilskuere langs parade-ruten for å markere og feire mangfold.